रेल मंत्री ने सर्वेक्षण रिपोर्ट के आंकड़े जारी करते समय बताया कि रेलवे स्टेशनों की स्वच्छता रैंकिंग में औसतन 18 फीसदी की बढ़ोतरी हुई है. वर्ष 2018 के सर्वे में 90 फीसदी से अधिक अंक हासिल करने वाले स्टेशनों की संख्या 39 रही है, जबकि 2017 में यह आंकड़ा शून्य था. वहीं, 80 फीसदी से अधिक अंक पाने वाले स्टेशनों की संख्या 90 से बढ़कर 161 हो गई है. इस प्रकार बेहतर रैंकिंग पाने के लिए रेलवे स्टेशन पहले से अधिक साफ-सफाई रखने लगे हैं.